
PROCES VERBAL

al ședinței Consiliului de Observatori al Instituției Publice Naționale a

Audiovizualului Compania „Teleradio-Moldova”

nr. 23 din 28.08.2017

Au participat membrii Consiliului de Observatori: 
Nicolae SPĂTARU, Lilia GUREZ, Stela Nistor, Vitalie ȚAPEȘ, Marina ȚURCAN,

Alexandru Vasilachi,  Veaceslav Vlad.
Au asistat:
Olga Bordeianu, președinte al IPNA Compania ”Teleradio-Moldova”;

Petru Sinica, șef Serviciu resurse umane;

Ion Chiorpec, șef Serviciu programe RMM.

Preşedintele Consiliului de Observatori al IPNA Compania „Teleradio-Moldova” constată că la şedinţă sunt prezenţi 7 membri ai CO, informând Consiliul că în conformitate cu p. 16 al Regulamentului CO, ședințele sunt deliberative dacă la ele sunt prezenți cel puțin 5 din numărul total al membrilor (nouă). 

S-a pus la vot începerea şedinţei, ora 11:00: „PRO” - 7 voturi (N. Spătaru, L. Gurez, S. Nistor, V. Țapeș, M. Țurcan, A. Vasilachi, V. Vlad).
Președintele Consiliului de Observatori, dl Nicolae Spătaru, a supus votului următoarea ordine de zi:
1. Audierea candidaților la concursul pentru funcția de director al televiziunii publice a Companiei „Teleradio-Moldova”.
2. Confirmarea și numirea în funcție, în bază de concurs, a directorului televiziunii publice a Companiei „Teleradio-Moldova”.
3. Diverse.

S-a votat: „PRO” – 7 voturi (N. Spătaru, L. Gurez, S. Nistor, V. Țapeș, M. Țurcan, A. Vasilachi, V. Vlad).
Se pune în discuție chestiunea cu nr. 1 - Audierea candidaților la concursul pentru funcția de director al televiziunii publice a Companiei „Teleradio-Moldova”.
Preşedintele Consiliului de Observatori, dl Nicolae Spătaru, a menționat faptul că în urma publicării, în data de 14 iulie 2017, în Monitorul Oficial, a anunțului cu privire la concursul pentru funcția de director al televiziunii publice, și-au depus dosarele trei candidați. 
Președintele Consiliului de Observatori, respectând ordinea în care au fost depuse dosarele pentru concurs, l-a prezentat pe primul concurent: pe dl Sergiu Praporșcic, apoi acesta a fost invitat să-și prezinte Proiectul de intenţie privind gestionarea-dezvoltarea televiziunii publice  în perioada 2017-2022.
Dl Praporșcic a prezentat proiectul de intenție și a răspuns la întrebările membrilor Consiliului de Observatori.
A fost prezentat cel de-al doilea candidat: dl Gheorghe Iosip. După prezentarea proiectului de intenție, dl Iosip a răspuns la întrebările membrilor Consiliului de Observatori.

A fost prezentat cel de-al treilea candidat: dna Ecaterina Stratan, care și-a
 prezentat proiectul de intenție și a răspuns la întrebările membrilor Consiliului de Observatori.

Președintele Consiliului de Observatori, dl Nicolae Spătaru, le-a mulțumit celor trei candidați și, la sugestia mai multor membri ai CO, a propus să fie luată o mică pauză.
După pauză, preşedintele Consiliului de Observatori, le-a cerut membrilor CO să se expună pe marginea proiectelor de intenție ale candidaților.

Dna Lilia Gurez a menționat că acest concurs, după numărul de participanți, este cel mai slab și că își asumă responsabilitatea în decizia pe care o va lua în cadrul desfășurării acestui concurs.

Dl Veaceslav Vlad a spus că apreciază curajul și intenția celor trei candidați de a participa la acest concurs.

Dl Vitalie Țapeș le-a mulțumit candidaților și a menționat că și-ar dori să mai fie organizat un concurs la care ar participa mai mulți concurenți.

Preşedintele Consiliului de Observatori, dl Nicolae Spătaru, a citirii pct. 14 din Regulamentul ad-hoc cu privire la concursul pentru funcţia de director al televiziunii publice a Companiei „Teleradio-Moldova”, care vorbește despre procedura de votare a directorului televiziunii publice.

Dl Spătaru a supus votului candidaturile celor trei participanț, în ordinea în care au fost depuse dosarele.

Preşedintele Consiliului de Observatori a supus votului candidatura dlui Sergiu Praporșcic:

S-a votat:

Secretarul CO: „PRO” – 0 (zero) voturi.
Preşedintele Consiliului de Observatori a supus votului candidatura dlui Gheorge Iosip:

S-a votat:

Secretarul CO: „PRO” – 0 (zero) voturi.
Preşedintele Consiliului de Observatori a supus votului candidatura dnei Ecaterina Stratan:

S-a votat:

Secretarul CO: „PRO” – 5 voturi (N. Spătaru, S. Nistor, M. Țurcan, A. Vasilachi, V. Vlad).

Se pune în discuție chestiunea cu nr. 2 - Confirmarea și numirea în funcție, în bază de concurs, a directorului televiziunii publice a Companiei „Teleradio-Moldova”.
Preşedintele Consiliului de Observatori, dl Nicolae Spătaru, a felicitat-o pe dna Ecaterina Stratan cu ocazia câștigării concursului pentru funcția de director al televiziunii publice și i-a dorit multe succese în realizarea proiectelor care stau în fața postului TV „Moldova 1”.
Preşedintele Consiliului de Observatori al IPNA Compania „Teleradio-Moldova” a supus votului următoarea hotărâre:

1. A confirma în funcţia de director al televiziunii publice a Companiei  „Teleradio-Moldova” candidatura dnei Ecaterina Stratan.

2. Directorul televiziunii publice a Companiei „Teleradio-Moldova” este numit în funcţie pentru un mandat de 5 (cinci) ani.

3. Președintele Consiliului de Observatori al Instituţiei Publice Naţionale a Audiovizualului Compania „Teleradio-Moldova” va semna contractul individual de muncă cu directorul televiziunii publice a Companiei  „Teleradio-Moldova”.

4. Salariul va fi stabilit conform Statelor de personal pe 2017.

5. Procesul verbal al votării nr. 1 este parte integrantă a prezentei hotărâri.

6. Prezenta hotărâre intră în vigoare în ziua adoptării.

S-a votat: „PRO” - 5 voturi (N. Spătaru, S. Nistor, M. Țurcan, 
A. Vasilachi, V. Vlad);
„CONTRA” – 2 voturi (L. Gurez, V. Țapeș).

Durata şedinţei: 11:00-13:00
Au semnat:

Preşedintele

Consiliului de Observatori      
                             Nicolae SPĂTARU

Secretarul

Consiliului de Observatori                                    Emmanuela CERNEI

